Document ID: 31978R0488

ΚΑΝΟΝΙΣΜΟΣ (ΕΟΚ) αριθ. 488/78 ΤΗΣ ΕΠΙΤΡΟΠΗΣ της 8ης Μαρτίου 1978 περί της κατατάξεως εμπορευμάτων στη διάκριση 39.02 Γ V του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), όπως τροποποιήθηκε τελευταία με τον κανονισμό (ΕΟΚ) αριθ. 280/77(2), και κυρίως το άρθρο 3,
Εκτιμώντας:
ότι είναι αναγκαίες διατάξεις για την εξασφάλιση της ομοιόμορφης εφαρμογής της ονοματολογίας του Κοινού Δασμολογίου καθ' όσον αφορά το υγρό πολυϊσοβουτυλένιο μέσου μοριακού βάρους περίπου 440 (βαθμός μέσου πολυμερισμού περίπου 8)-
ότι το Κοινό Δασμολόγιο που προσαρτάται σε παράρτημα του κανονισμού (ΕΟΚ) αριθ. 950/68 του Συμβουλίου της 28ης Ιουνίου 1968(3), όπως τροποποιήθηκε τελευταία με τον κανονισμό (ΕΟΚ) αριθ. 2560/77(4), προβλέπει κυρίως στην κλάση 27.10 τα έλαια εκ πετρελαίου ή εξ ασφαλτούχων ορυκτών (έτερα των ακατεργάστων ελαίων) και στην κλάση 39.02 τα προϊόντα πολυμερισμού-
ότι το υγρό πολυϊσοβουτυλένιο δύναται να θεωρηθεί ως "έλαιον εκ πετρελαίου" κατά την έννοια της κλάσεως 27.10 και της σημειώσεως 3 του κεφαλαίου 27, καθώς και ως "προϊόν πολυμερισμού" κατά την έννοια της κλάσεως 39.02 και της σημειώσεως 2 του κεφαλαίου 39, σύμφωνα με τα χαρακτηριστικά του-
ότι τα χαρακτηριστικά ενός υγρού πολυϊσοβουτυλενίου εμφανίζοντος μέσο μοριακό βάρος περίπου 440 ανταποκρίνονται μάλλον προς εκείνα ενός προϊόντος πολυμερισμού της κλάσεως 39.02 παρά προς εκείνα ελαίου εκ πετρελαίου της κλάσεως 27.10-
ότι εντός της κλάσεως 39.02 ευρίσκεται η διάκριση 39.02 Γ V που αρμόζει να επιλεγεί για τα προκείμενα προϊόντα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής της Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το υγρό πολυϊσοβουτυλένιο που εμφανίζει μέσο μοριακό βάρος περίπου 440 (βαθμός πολυμερισμού περίπου 8) υπάγεται στο Κοινό Δασμολόγιο, στη διάκριση:
"39.02 Προϊόντα πολυμερισμού και συμπολυμερισμού (πολυαιθυλένιον, πολυτετραλογοναιθυλένια, πολυϊσοβουτυλένιον, πολυστυρόλη, χλωριούχον πολυβινύλιον, οξεικόν πολυβινύλιον, χλωροξεικόν πολυβινύλιον και έτερα πολυβινυλικά παράγωγα, παράγωγα πολυακρυλικά και πολυμεθακρυλικά, ρητίναι κουμαροϊνδενίου, κλπ.):
Γ. Έτερα:
V. Πολυϊσοβουτυλένιον"
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 8 Μαρτίου 1978.

Labels: 3
1